Source: https://www.zakonypreludi.sk/zz/1965-116
Timestamp: 2020-01-21 00:56:02+00:00
Document Index: 6889957

Matched Legal Cases: ['§ 2', '§ 13', '§ 2', '§ 15', '§ 2', '§ 31', '§ 31', '§ 2', '§ 2', '§ 41', '§ 2', '§ 42', '§ 2']

116/1965 Zb. Zákon, ktorým sa mení a dopĺňa zákon č. 121/1962 Zb. o hospodárskej arbitráži | Aktuálne znenie
116/1965 Zb.
Zákon č. 116/1965 Zb.Zákon, ktorým sa mení a dopĺňa zákon č. 121/1962 Zb. o hospodárskej arbitráži
Platnosť od 10.11.1965 do31.12.1991
Účinnosť od 10.11.1965 do31.12.1991
Aktuálne znenie 10.11.1965 - 31.12.1991
z 10. novembra 1965,
Zákon č. 121/1962 Zb. o hospodárskej arbitráži sa mení a dopĺňa takto:
1. V § 2 ods. 1 sa vypúšťa písm. d).
Hospodárska arbitráž prerokúva a rozhoduje spory o tom, či má organizácii poskytnúť jej riadiaci orgán úhradu pri uložení mimoriadnej záväznej úlohy podľa predpisov o plánovitom riadení národného hospodárstva*), a spory o výške tejto úhrady.
3. § 13 ods. 1 písm. d) znie:
„d) spory uvedené v § 2a
- v ktorých jednou zo strán je ústredný (oblastný) orgán, národný výbor alebo družstevná organizácia,
- medzi orgánmi a organizáciami riadenými ministerstvom (ústredným orgánom), pri ktorom rezortná arbitráž nie je zriadená;“.
4. V § 15 ods. 1 sa bodka za vetou nahrádza bodkočiarkou a pripája sa táto veta: „rezortná arbitráž rozhoduje aj spory uvedené v § 2a medzi orgánmi a organizáciami, ktoré riadi ministerstvo (ústredný orgán), pri ktorom je rezortná arbitráž zriadená“.
5. Za § 31 sa vkladá § 31a, ktorý znie:
„(1) Hospodárske spory uvedené v § 2a na Štátnej arbitráži ČSSR prerokúva a rozhoduje arbitrážna komisia zložená z vedúceho pracovníka Štátnej arbitráže ČSSR a vedúcich pracovníkov odborných ústredných orgánov vlády. Týchto členov vymenúva hlavný arbiter ČSSR po dohode s vedúcim príslušného ústredného orgánu.
(2) Na rezortných arbitrážach prerokúvajú a rozhodujú spory uvedené v § 2a komisie zložené z vedúceho rezortnej arbitráže a z dvoch ďalších členov určených vedúcim ústredného orgánu, pri ktorom je rezortná arbitráž zriadená.
(3) Ak poverí hlavný arbiter ČSSR rozhodovaním sporu medzi národným výborom a ním riadenou organizáciou komisiu pri krajskej štátnej arbitráži, určí jej zloženie obdobným spôsobom hlavný arbiter ČSSR a predseda krajského národného výboru.“
6. § 41 sa dopĺňa takto:
„(5) Ustanovenie prvého odseku nemožno použiť, ak sa zúčastní na rozhodovaní sporu uvedeného v § 2a hlavný arbiter ČSSR. V takom prípade sa postupuje podľa § 42 s tým, že návrh môže podať aj vedúci organizácie. Rozhodnutie rezortnej arbitráže v spore uvedenom v § 2a môže zrušiť alebo inak zmeniť iba vedúci ústredného orgánu, pri ktorom je rezortná arbitráž zriadená.“
*) Vládna vyhláška č. 90/1965 Zb.